Inligting op jou vingerpunte
Ons word daagliks toegegooi met massas informasie waarvan waarskynlik net `n klein persentasie bruikbaar is. Dis geen wonder dat ons dit wat wel relevant is, nie kan opspoor tussen die res nie.
As dit by enige IT-vrae kom, is daar wel een sentrale plek waar jy met ‘n muiskliek nuttige antwoorde kan kry. Wonder jy hoe om aansoek te doen vir ‘n telefoon? Wil jy weet hoe om jou data te rugsteun voordat jou skootrekenaar se hardeskyf sy laaste asem uitblaas? Hierdie antwoorde en meer is reeds op IT se selfhelp wiki.
Nie lus om die IT Dienstoonbank te skakel of te wag vir terugvoer via e-pos nie, gaan kyk gerus of jou vraag nie vinnig beantwoord kan word sonder die moeite van ‘n telefoonoproep nie.
Indien daar geen teken van ‘n oplossing op die wiki is nie, laat weet ons net en ons voeg dit by. Sodoende groei ons databasis en kan ons meer mense help met knellende IT-vrae.
Posted in Algemeen, Opleiding | Comments Off on Inligting op jou vingerpunte
Wagwoordsinkronisasie `n kopseer?
Elke 90 dae kry jy `n e-pos van helpinfo@sun.ac.za wat jou vriendelik versoek om jou wagwoord te verander. Ons almal weet dat, alhoewel dit irriterend is, ook nodig is vir sekuriteitsredes.
`n 2007 studie deur Microsoft se navorsingspan het gevind dat die gemiddelde gebruiker 6.5 wagwoorde op die internet het, dat elke persoon ongeveer 25 rekeninge het wat wagwoorde benodig en gemiddeld 8 wagwoorde per dag moet intik! En dit was in 2007, 5 jaar gelede – dink net hoe lyk daardie syfers teen die tyd.
As jy meer as een toestel gebruik, raak wagwoordverandering `n nagmerrie. Maar daar is `n paar stappe wat jy kan volg om die verandering gladder te laat verloop.
Skakel al die toestelle af, behalwe een, bv. die skootrekenaar.
Teken aan by http://www.sun.ac.za/useradm, selekteer die Change Password opsie, en kies`n nuwe wagwoord volgens die riglyne wat verskaf word.
Teken af van die netwerk met die Logout opsie wat op useradm gegee word.
Teken daarna aan op die netwerk met die nuwe wagwoord.
Maak seker dat alle netwerktoegang (epos, internet, netwerkspasie) suksesvol beskikbaar is.
Skakel die ander toestelle een na die ander aan, verskaf die nuwe wagwoord.
Onthou, jy kan self jou wagwoord enige tyd verander op http://www.sun.ac.za/useradm by die Change Password-opsie. Probeer om te hou by die riglyne wat gegee word om jou wagwoord so veilig moontlik te hou – dit sal jou baie moeite en frustrasie spaar op die lange duur. As jy jou wagwoord heeltemal vergeet het, kan jy dit self verander deur te gaan na die personeelportaal.
Nog wenke vir die verandering van jou wagwoord kan by https://stbsp01.stb.sun.ac.za/innov/it/it-help/Wiki%20Pages/Change%20password.aspx gekry word.
Tags: wagwoord vergeet, wagwoord, selfhelp
Posted in E-pos, Internet, Sekuriteit | Comments Off on Wagwoordsinkronisasie `n kopseer?
IT Infrastruktuur en Gebruikersondersteuning word dus die een-stop-plek vir e-waste, enige telefoonnavrae, installasies van WAP’s, aankope, bystanddienste en vele meer.
In `n poging om kommunikasie met kampus te verbeter sal daar binnekort fakulteitsverteenwoordigers aangewys word wat probleemoplossing binne departemente sal bespoedig. Addisionele funksies en spesialisareas van die onderskeie personeellede word ook voortaan in Bits en Bytes bekendgestel.
Tags: Bits & Bytes, wolk stoorspasie, Hardeware en Sagteware Dienste en Ondersteuning, IT Infrastruktuur en Gebruikersondersteuning, IT support, Network Infrastructure and Telephone Systems, Navorsing en Ontwikkeling, selfhelp
Posted in Algemeen, Ons mense | 2 Comments »